
DE NI... POR NI! 


Saluton, geamikoj de la esperantaj numismatiko kaj historio! La redakcio invitas vin esplori la 
unuan numeron de la kvina jarkolekto de “Esperanta Numismatiko”. Jes, vere jam la kvina! 

Unuavice ni volas kore danki tiujn, kiuj afable reciprokis la bondezirojn, kiujn ENA sendis 
okaze de la nova jaro al ĉiuj individaj membroj, al la UMEA-membraro kaj al la anoj de aliaj 
aliĝintaj asocioj. 

La plimulto de la ĉi-numeraj kontribuaĵoj klare montras, ke por ENA unu el la pli valoraj kaj 
rimarkindaj eventoj de la nova jaro estas la eldono de speciala, brila arĝenta 100-stela 
pagomedalo, produktita de Miinze Osterreich AG, filia kompanio de Aŭstria Nacia Banko. 
Tio nur povis esti realigita dank’al la privataj iniciativo kaj engaĝiĝo de nia membro mag. 
Walter Klag el Vieno. “Nur” 1000 ekzempleroj estis emisiitaj! Prezo inkluzive sendokostoj: 
59 eŭroj. 

Evidente ni prilumas la pioniron sur tiu medalo, kiun ni nepre konsideru kiel la “patro” de la 
esperanta numismatiko: Rene de Saussure. Lia nomo troviĝas omaĝe sur la nova medalo, por 
ke la estontaj esperantujanoj neniam plu forgesu liajn meritojn por la internacia kulturo! 

Ankoraŭ pli agrabla estas la anonco, ke -se la unua estos sufiĉe abunde aĉetata- tiu belega 
numismatikaĵo ne estos la nura, sed la unua el kvin, kiuj montros la gravan rolon, luditan de 
famaj pioniroj pri numismatiko dum epoko, kiam ankoraŭ ne estis parolata pri “esperanta 
numismatiko”, eĉ ne en Esperantujo mem! 

Ni sekve daŭrigas prilumi ne-metalajn medalojn kiel aspekto de esperanta numismatiko, kiu 
emfazas, ke -ankaŭ dum periodoj de inflacio kaj manko de financoj- esperantistoj ne ĉesas 
eldoni medalojn. Ni komentas la ecojn de diversaj specoj de argilo kaj tiurilate klarigas la 
signifon de aliaj novaj terminoj, kiel vazaro,fajenco, grejso, porcelano, keramiko kaj kaolino. 

Ni kompreneble ne povas ne anonci al vi la 103an Universalan Kongreson, ĉi-jare okazonta 
en Lisbono, ĉefurbo de Portugalio, de la 28a de julio ĝis la kvara de aŭgusto. Tie, kiel en Lilo, 
esperantaj filatelistoj (ELF-AREK) kaj numismatoj (ENA) gefrate kunlaboros dum la foiro. 
Ambaŭ fak-asocioj krome invitos ĉiujn membrojn kaj interesulojn kunveni dum la kongreso, 
por konatiĝi kaj interparoli pri siaj ŝatokupoj. Detalojn kaj precizajn datojn ENA anoncos en 
la dua numero de 2018, kiu aperos je la fino de aprilo. 

Mi tre volonte dankas ĉiujn kunlaborintojn kiuj iel kontribuis al la kompilo kaj dissendo de ĉi- 
nova numero de “Esperanta Numismatiko”. La redakcio ĝojus ekscii, ĉu la enhavotabelo 
incitis vian scivolemon, por rigardi la ilustraĵojn kaj legi (kelkajn) kontribuaĵojn. Kaj eble vi 
eĉ sentos instigon spuremuli, por klarigi kelkajn enigmojn de nia esperanta numismatiko! 


Bert 


2018/1 


Esperanta Numismatiko 


3 



MONEROJ & MEDALOJ 


Tipo A 1 - Esperanto-medaloj 


Internacia Lingvo Esperanto 80 - jara 




Lando: nekonata 
Materialo: argilo 
Diametro: 72 mm 
Jaro: 1967 


Kvanto: nekonata 
Pezo: 51,08 g 
Medalisto: nekonata 
Diko: 12 mm 


Averso: 

Busto de Zamenhofkaj ĉirkaŭa teksto: “L.L.ZAMENHOF 1859 - 1917” 
Reverso: 

Fone: terglobo 

Antaŭe: granda stelo en flanka perspektivo 

Ĉirkaŭe: “INTERNACIA LINGVO ESPERANTO 80 JARA” 

Sube: “- 1887-1967-” 

Rimarko: 

La originale griza surfaco (vidu la makuletojn!) ricevis bronzkoloran tavolon. 


2018/1 


Esperanta Numismatiko 


4 






Tipo A 1 - Esperanto-medaloj 


Medicina Esperanto - Renkontiĝo 1977 



Lando: Hungario 
Materialo: grejso 
Diametro: 81 mm 
Jaro: 1977 


Kvanto: nekonata 
Pezo: 53,2 g 
Medalisto: OA (?) 
Diko: 5 mm 


Averso: 

En centra disko: 

-Fone (profunde): esperanta stelo 

-Meze: tre probable kandelo; antaŭ ĝi figuro, simbolo de kuracisto, kun 
disetenditaj, ŝirmantaj brakoj; horizontala rubando kun vertikalaj strietoj 

Surskribo: HODMEZOVAsARHELY -1977- 

En bendo ĉirkaŭ la disko: “ • MEDICINA ESPERANTO RENKONTIĜO • ” 

+ °a77 

Reverso: 

Fluganta pacokolombo kun laŭra branĉo en la belco. Sen surkribo! 


Rimarko: 

Hodmezovasahely estas - laŭ loĝantaro - la due plej granda urbo de la hungara 
departemento Csongrad kaj la due plej granda urbo de Hungario laŭ areo. 

Somere de 1979 tie okazis la dua “Internacia Medicina Esperanto-Konferenco” 

/V 

kaj la unua “Renkontiĝo de Esperantistaj Familioj”. Cu tiam kaj tiuokaze jes aŭ 
ne aperis memoriga medalo - kiel en 1977 - ankoraŭ ne estas konata al nia 
redakcio. 

La urbo mondvaste famiĝis pro la artefaktoj el la potfaristaj laborejoj. La famo 
de tiuj ceramikistoj estas senĉese daŭrigata en la urba majoliko-fabriko. Tre 
verŝajne la ĉi-priskribata medalo el 1977 estis tie fabrikita. 



Terakotaĵaj muzeo kaj laborejo “Belvarosi Fazekashaz”. Parto de la permanenta ekspozicio. 

Tipo A 1 - Esperanto-medaloj 


19a Germana Esperanto - Kongreso Dresdeno 



Lando: Germanio 

Materialo: porcelano 

Diametro: averse 37 mm 
reverse 37,9 mm 

Jaro: 1930 


Kvanto: nekonata 
Pezo: 9,34 g 
Medalisto: nekonata 

Diko: 4 mm 


Averso: 

Meze: globo kaj antaŭ ĝi delikate, elegante kaj zigzage drapirita rubando kun teksto: 
“★ 19 A GERMANA ★ ESPERANTO-KONGRESO ★ DRESDEN 1930 ★” 


Reverso: 

Meze: centra parto de la frontispico de la dresdena “Zwinger”-palaco, la tiama kongresejo. La 
jarindiko “1930” estas dividita ambaŭflanken de la bildo. Sub la bildo: komerca simbolo 
(signo) de la mondfamega porcelanfarejo de MeiBen [majsen]. Iom enigma estas la punkteto 
en la mezo inter la sabroj (vidu ankaŭ rimarkon tri!). Eble ĝi estas parto de la centra bildo... 

Rimarko 1: 


La medalo estas okangula. 


Rimarko 2: 



“Zwinger-palaco”, la kongresejo en 1930 sur poŝtkarto el la sama jaro. 



19a Germana 
Esperanto-Kongreso 
Dresden 1930 


La emblemo de la germana kongreso 1930. 


Rimarko 3: 

Ĉi-aldonita bildo montras la reverson de neesperanta, samkolora porcelanmedalo el la sama 
jaro 1930 kun la (samaspekta) signo de la fabriko de MeiBen, kiel centra bildo. Tamen, kiel 

Tipo D 2 - (Unuflankaj) (mur)medalionoj 


22a Kongreso de TEJO 



Lando: Hungario 
Materialo: argilo (fajenco) 

Mezuroj kahelaj: averse : 116x115 mm 
reverse: 120x120 mm 

Jaro: 1966 

Koloroj: blanka / blanka-bruna 


Kvanto: nekonata 
Pezo: 235,30 g 
Diko kahela: 15 mm 
medala: 20 mm 
Medalisto: nekonata 
Diametro medala: 110 mm 


Averso: 

Fone: la norda parto de terglobo kun meze verda steleto kun blanka E. 

Antaŭe: perspektiva bildo de la frontispico de la kvartura baziliko de Sanktaj Petro kaj Paŭlo 
en la urbo Pecs. 

Sube: cirkla segmento kun teksto: “22 • KONGRESO DE-TEJO-PECS 1966” 

Reverso: 


Supre: truo por pendigi la murmedalionon. 


Rimarko 1: 

TEJO = Tutmonda Esperantista Junulara Organizo 


Rimarko 2: 

Fajenco estas ceramikaĵo glazurita per netravidebla blanka tavolo por similigi ĝin al ĉina 
porcelano. Ankaŭ uzata por kaheloj, kiel por ĉi tiu medaliono. La bruna koloro reverse 
montras, ke la materialo estas bakita argilo. 


Rimarko 3: 

La suba nuntempa foto montras la bazilikon de la Sanktaj Petro kaj Paŭlo en Pecs. 

SPIKUMAĴOJ & SUPLEMENTOJ 

e MEDALO cle ZAMENHOF 



kaj ESPERANTO 


PrezoJ : 

Bronzo florentina.Kr. 7 25 

— arfrcnta. — 10 05 

— orumita. — 12 85 

Arfcento. — 62 50 

Orarfcento . — 70 » 

Aldoni por la scndkosto (Francujo) .. .. — 1 50 


Ujo : Fr. fr. 3.05. 7.85 aŭ 10,30, laŭ kvalito. 




Stn turnl al “ LA MOVADO” 


Fosta flanko 


niiifiii3iiiii[iii(i3ii | iii<i | m i ntniM nn<i iiiniiiiinHiinnirm i m m. 


E1 scienca vidpunkto kaŭzas konfuzon la konstato, ke de tiu medalo el 1912, tamen sen 
jarindiko, ekzistas almenaŭ unu (eble nur unu) ekzemplero kun la jarindiko 1908 (“SENS 
JUIN 1908”)! Laŭstile tiu indiko ŝajnas profesie kaj teknike perfekta gravuraĵo per la samaj 
literotipo kaj tekniko kiel la alia, gravurita (tamen same enigma!) vortgrupo “FRIQUE 
ATLANTIQUE”, legebla sur ĉiuj konataj ekzempleroj. Kiam, kial kaj de kiu tio estis 
aldonita? Kiu grava evento (publika aŭ privata) okazis en junio 1908 en la franca urbo SENS? 

Tial kontrolendas, ĉu la medalo vere estis eldonita en 1912. Nia membro Hans Jankowski en 
sia broŝuro “ESPERANTO MEDALOJ 1912 - 1995” sur paĝo kvin mencias, ke la medalo 
estis “eldonita en la jaro 1912 de la franca Esperanto-gazeto La Movado.” Ĝi estis monata, 
universala gazeto (propaganda, informa, komerca ktp), presita en Parizo de 1910 ĝis 1914 kaj 
de 1923 ĝis 1933. Tamen nek en la 1911a jarkolekto, nek en tiuj de 1912, 1913 kaj 1914 
troveblas la supre montrata anonco... Okazu do iam esplorado pri la periodo 1923-1926! 

La anonco tamen aperis en “La Movado” (lastfoje) en 1927, en la deka jarkolekto. Do 
Jankowski prave diris, ke “la medalo estis ofertita al vendo ankoraŭ en la jaro 1927”. 

Provizora konkludo estas ke tiu medalo ne estas la (nura) pli malnova medalo, dediĉita al la 
“Majstro”, kiel supozis Jankowski. La jarindiko 1908 sur unu (?) ekzemplero do povus esti 
anakronismo! Provizore tamen ne disponeblas konvikta klarigo pri tiu eventuala anakronismo. 

Vidu ankaŭ la 5-an enigmon en la aktuala rubriko “Por spuremuloj ” kaj la unuan numeron 
de la unua jarkolekto, por pli detala priskribo de la medalo kaj diskutadoj en “Retpoŝto ”! 

Paĝo 204 el la jarkolekto 1927 de la franca gazeto “LA MOVADO” 

POR SPUREMULOJ! 


En la arkivoj de ENA troviĝas fotoj kaj bildoj de esperantaj numismatikaĵoj, pri kiuj ni scias 
ĝis hodiaŭ malmulte aŭ preskaŭ nenion. 

Tial ni kreis la rubrikon “POR SPUREMULOJ”. Multaj kapoj scias pli ol unu kaj multaj 
okuloj vidas kaj legas pli ol nur unu okulparo. Do ni petas vin atenti kaj dise observi, eĉ 
spioni kaj spuri kiel kutimis Hercule Poirot kaj Sherlock Holmes... 

Ni anticipe dankas vin! 


4a enigmo 




En ĉi-numero ni montras kaj priskribas la supran medalon sur paĝo kvar, sed mankas informoj 
pri la lando kaj la medalisto-gravuristo. Krome pri la eldonkvanto (tre ofte ne solvebla 
problemo rilate al medaloj!). 


La montrata ekzemplero estis vendita de israela komercisto, sed ĉu ĝi jes aŭ ne estis eldonita 
en Israelo, restas provizore nekonata. Diversaj inform- kaj helpopetoj senditaj al israelaj 
UEA-delegitoj restis tute sen respondo! 


5a enigmo 



Sur ĉiuj konataj ekzempleroj troviĝas la iome 
vertikala, enigma epigrafo “FRIQUE 
ATLANTIQUE”. Nur sur unu ekzemplero estas 
krome horizontala epigrafo “SENS JUIN1908". 

Tio jam instigis viglan, interesan sed provizore 
vanan diskuton en sekvaj “Retpoŝto”-j de la la kaj 2a 
jarkolektoj. Sendube ĝi estas ĝis hodiaŭ la plej enigma 
medalo en Esperantujo! 

Antikva vazaro en bakita argilo 

Argiltabuloj kun listoj aŭ tekstoj 



Argilaj medaloj el diversaj epokoj 

ASPEKTOJ DE NUMISMATIKO 


Emisii medalojn: ĉu nur por riĉuloj? (2) 

C. Aliaj ĉipaj alternativoj 

En la unua seriero, en la antaŭa numero, ni jam menciis sub B originalan solvon por eviti altajn 
prezojn, kiuj estas pagendaj por grandaj kvantoj da medaloj, kutime pregitaj en nerustantaj,noblaj 
metaloj aŭ en bronzo. Tamen ne grandnombraj estas la personoj kiuj kapablas mem krei kaj 
manufakture fabriki medalojn, eĉ ne en etaj nombroj! 

1. Panjo Tero liveradas al la homaro jam dum pli ol 20.000 jaroj (la plej antikvaj 
objektoj estis elfositaj en Ĉinio) substancon, kiu ne nur ebligas krei ĉiutagajn, 
necesajn objektojn, sed krome stimulas talentplenajn personojn krei artaĵojn. Tiu 
mirinda substanco estas argilo. Por la kruda speco oni ĝenerale uzas la terminon 
argilo, por la pli delikata la vorton fajenco. 

Vazaro estas la kolektiva nomo por argila ceramiko bakita je temperaturoj ĝis preskaŭ 
1100 gradoj (Celsio), kiel teleraro, potoj, pladoj, pokaloj, kruĉoj kaj eĉ kaheloj. 
Numismatikaĵoj - kiel medaloj - en tia materialo ekzistas, tamen estas relative 
malmultaj kaj maloftaj. 

Ceramikaĵoj estas pli molaj kaj malpli solidaj ol grejsaĵoj aŭ porcelanaĵoj , sed ili 
estas multe pli facile kaj ĉipe fareblaj. Pro ĝia poreco ceramiko tamen preskaŭ ĉiam 
estas glazurenda. Ceramikon oni nur nomas grejso se ĝi estis bakita je temperaturoj 
de pli ol 1200 gradoj. Taŭga argila speco por tiaj objektoj estas kaolino (Angle: 
China-clay), tre delikata speco de argilo, kiu blankiĝas dum la bakada proceso. 

Vazaro por ĉiutaga uzado estas rezulto de fabrikado el argilo aŭ lomo, tre ofte trovataj 
laŭlonge de riveroj (ŝlimo). Post sekigado la objektoj estas bakataj kaj tiel duriĝas. 
Pro la altaj temperaturoj ili rezistas kontraŭ moligo kaŭze de fluidaĵoj. 



Potfarista fomo el la gaŭl-romia epoko, elfosita en Tienen (Belgio) en 1998 


Daŭrigota 

MEDALISTOJ 


11. Mag. Helmut Andexlinger (°1973) kaj mag. Walter Klag (°1949) 

Mag. Helmut Andexlinger gvidas ekde 2016 la gravuristan 
Mŭnze Osterreich AG. En la aŭstria urbo Steyr li sukcese 
trapasis la gravuristan instruadon. Poste li studis 
komunikado-sciencon en la Viena Universitato. Unu el 
liaj plej grandaj sukcesoj estas la dezajno de la 2-eŭra 
monero 2012 (vidu la foton dekstre), kiu cirkulas en 17 
landoj. Li gajnis en konkurso kontraŭ 800 aliaj 
partoprenantoj. 

Li regule uzis la metalon niobo, kiel kemo de multaj eŭro-moneroj en arĝento. En 2003 
Mŭnze Osterreich unue pregis du metalajn monerojn konsistantaj el arĝento (90 %), kupro (10 
%) kaj kun kemo de 7,15g da niobo. La “Plansee Holding AG” perfektigis metodon por 
kolorigi la nioban kernon per anoda oksidado. La kolorefekto dependas de la diko de la oksida 
tavolo. En Aŭstrio tiaj moneroj normale cirkulas, en la cetera eŭro-regiono ili estas ĉefe 
objektoj por kolektantoj. Ankaŭ la ĉi-sube montratajn monerojn kreis Helmut Andexlinger. 


sekcion kaj estas ĉefgravunsto de 





Mag. Walter Klag kunlaboris kun Andexlinger por dezajni 
ĉi-memormedalon. Li estas ENA-membro kaj fakdelegito 
pri numismatiko. Iniciatanto de projekto, kiu celas eldoni 
kvin specialajn medalojn, por honori pionirojn de 
numismatiko, kiuj provis krei internacian monunuon 
surbaze de E°. 

Kiel infano Walter posedis kelkajn 
“nevalorajn” monerojn, ekzemple kupran 
“Heller” el 1759, sed li ne havis monon ^ 
por aĉeti pliajn. Esperanton li lemis en 1984, 
sed nur en 2015 li eksciis, ke ekzistas esperanta 
numismatiko. Kun bedaŭro li konstatis, ke la lastaj stelo-moneroj aperis en 1965. 

Por daŭrigi la tradicion, li decidis eldoni 100-stelan specialan medalon. 

HISTORIAJ ASPEKTOJ 


PIONIROJ DE ESPERANTA NUMISMATIKO 


A. Rene de Saussure: 150anaskiĝdatreveno (1868-1943) 

Tipo A 1 - Esperanto-medaloj 




Lando: Aŭstrio 
Metalo: arĝento (brila) 
Diametro: 37 mm 
Jaro: 2018 
Diko: 4mm 


Kvanto: 1000 
Pezo: 31,1 g 

Medalisto: Helmut Andexlinger 
Dezajnistoj: Helmut Andexlinger 
kaj Walter Klag 


Averso: 

Ĉirkaŭskribo: “1887 • ESPERANTO • 2018 RENE DE SAUSSURE 1868-1943” 

Supre- meze: esperanto-stelo. Dekstre kaj maldekstre: jubilea simbolo 1987 
Sub la stelo: klag wien “CENT STELOJ” 

Reverso: 

Arkforma skribo: “1887 • ESPERANTO • 2018” 

Meze: super dika streko: “100 STELOJ” 

Sube: “UNU UNCO DA PURA ARĜENTO 999” + 2 respondecosignoj de Munze Osterreich + titro 

Rimarko 1: 


Iniciatinto, kundezajnisto kaj eldonisto: Mag. Walter Klag, Vieno, Aŭstrio, membro de ENA. 

Rimarko 2: 

Pezo: 1 unco da arĝento 999/1000 (31,1 g). 

Rimarko 3: 

Ambaŭ flankoj havas perlorandon. 

Rimarko 4: 

Produktisto: Mŭnze Osterreich AG, Wien 3, Am Heumarkt 1, muenzeoesterreich.at 
Mŭnze Osterreich AG estas filia kompanio de Aŭstria Nacia Banko. 

Rimarko 5: 


“Stelomoneroj” uziĝas dum intemaciaj aranĝoj. Tamen oni prefere ne parolu pri monero 
(=oficiala pagilo), sed pri “speciala medalo” . Vidu de.wikipedia org/wiki/stelo. 


Rimarko 6: 



La signo A en cirkloforma enkadrigo estas la t.n. “enlanda” stamposigno (monfareja signo), 
uzata de Munze Osterreich ekde 1866. 

La signo A en neregula sesangula enkadrigo estas la t.n. “eksterlanda” stamposigno por 
medaloj, uzata de Munze Osterreich ekde 1921. 

925 = titro de pura arĝento. Laŭleĝe la maksimuma titra mencio estu 925/ 1000, eĉ se la reala 
titro estas pli alta (999/1000). 


Ni kore dankas Sinjoron Mag. Walter Klag. Krome Sinjorinon Mag. Sabine Deopito de 
Mtinze Osterreich AG en Vieno, kiu havigis al nia redakcio la informojn en rimarko ses! 

Rene de Saussure (1868 - 1943) 


Profesoro Rene de SAUSSURE (naskiĝinta en 1868 en 
Genevo, mortinta en 1943 en Bemo) estis svisa 
esperantisto kaj profesia matematikisto, kiu skribis 
gravajn verkojn pri Esperanto kaj interlingvistiko el 
lingvista vidpunkto. Li nepre estu konsiderata kiel la 
unua pioniro de esperanta numismatiko! 

Li ankaŭ prezentis projekton pri internacia monosistemo 
al la Franca Asocio por Progesigo de Scienco. Ĝi estis 
publikigita en la “Intemacia Scienca Revuo” en 1907. La 
sistemo estis bazita sur la uzo de Esperanto. Rene tamen 
ne intencis kaj ne sentis bezonon eldoni monerojn kaj 
bankbiletojn. Multaj nomoj estis proponitaj por la 
virtuala monunuo, sed Rene fine mem elektis la nomon 
speso laŭ monsistemo kiu tiutempe jam ekzistis en 
Portugalio kaj Brazilo. Celo: transkalkuli la valoron de 
naciaj valutoj sen uzo de decimalaj ciferoj. 

La baza unuo por la praktika uzado iĝis la spesmilo. 

“1 spesmilo (Sm) = 1000 spesoj (S) = 100 spesdekoj (Sd) = 10 spescentoj (Sc).” 


Kiel multaj aliaj tiamaj valutoj la spesmilo estis 
ligita al ora standardo. Por la valoro de 10 spesmiloj 
Rene elektis ok gramojn da oro, laŭ la proporcio 
11/12 da oro (= 7,333 da pura oro) kaj 1/12 da 
kupro. 

En aŭgusto 1907 la kongreso de la Franca Asocio 
por Progresigo de Scienco rekomendis al la 
Esperanto-asocioj kreon de universala pagilo, ĉar 
“universala pagosistemo necesas pli kaj pli kaj povas 
esti tre utila”. 

Fontoj: 

“Enciklopedio de Esperanto ”, Hungara Esperanto- 
Asocio, Budapest, 1986, p. 479 

Hans Jankowski: “Esperanto-mono - llustrita 
historio pri universala monosistemo ”, Litovio, 2000, 
dua kaj kompletigita eldono, p.5-6 




Daŭrigota 

Jen la nova perlo de la numismatika krono de Esperanto! 



Sube la de mag. Andexlinger gravuritaj stampiloj spegulskribe kaj -bilde. 

TERMINARO 


Alfabeta listo (12) 


florentina bronzo: aktuala termino por alojo kiu estas miksaĵo de aluminio aŭ stano (malpli 
ol 10 %) kaj kupro (pli ol 90 %). Nuntempe ne jam ekzistus kemia formula, ĉar tiu alojo ne 
estus mondvaste normigita. 

gipsmuldaĵoj: regule faritaj ekde la komenco de la 19a jarcento ĝis proksimume 1970 por 
dokumenti monerojn, medalojn kaj eĉ prilaborintajn ŝtonojn. Tiaj muldaĵoj ofte estis uzataj 
por fari fotojn. Pro la ofte ĝena brilado de la metalo kaj pro eventualaj makuloj estas malpli 
efike por foti la artefaktojn mem. Alia avantaĝo estas, ke la gipsaĵoj havas la saman koloron 
kaj povas estifotataj are. 

ilmono: speco de primitiva pagilo. Iloj (en preskaŭ normigitaj formoj) funkciis iam kiel 
interŝanĝiloj en certaj kulturoj. Silikaj sagopintoj, tranĉiloj kaj hakiloj probable estis la unuaj 
interŝanĝiloj. Poste aperis bronzaj kaj feraj iloj. Kelkaj ĝis antaŭ nelonge estis uzataj en 
Afriko. Foje ankaŭ estis farataj samaspektaj miniaturoj. La Ĉinoj, Aztekoj kaj Toltekoj uzis 
dum jarcentoj tiajn tranĉilajn kaj fosilajn pagilojn. 

instrumentmono: sinonimo por “ilmono ’’ 

kupro-nikelo: alojo el 88 % da kupro kaj 12 % da nikelojĝi anstataŭigas la tro multekostan 
arĝenton). 

lutjunto: la plenigita fendo inter du kunlutitaj metalaj pecoj 

martelprego: pregado pere de muskolforto, kontraŭe al la moderna maŝinprego. Prego per 
maŝino komencis nur en la 16a jarcento. Dum martelpregado la suba stampilo estis fiksata en 
amboson aŭ en ŝtipon. Sur tiun stampilon oni sekve metis la pregendan metalon kaj poste la 
supran stampilon. Per martelo oni bategis sur la supran parton de la stampilo. Por dikaj kaj 
grandaj moneroj oni devis ripeti la batadon. 

niobo: rara peza metalo, griza kaj tre facile forĝebla. La elementa simbolo Nb anstataŭigis 
ekde 1950 la iaman Cb (kolumbio). Ĉefe uzata en la metalurgio, tamen ankaŭ por modernaj 
moneroj (ekz. en Aŭstrio). 

nordia oro: orkolora alojo el 89 % da kupro, 5 % da aluminio, 5 % da zinko kaj 1 % da 
stano. La eŭro-moneroj de 10, 20 kaj 50 centoj estas farataj per tiu alojo. 

similoro: orkolora alojo konsistanta el 4 ĝis 12 partoj da kupro kaj 1 parto da zinko. 

tombako: sinonimo por nordia oro. 

INT. MONATSZEITSCHRIFT 
FŬR MŬNZEN-, BANKNOTEN- 
UND VVERTPAPIER-SAMMLER 


MUNZBEWERTUNGEN FŬR 
DEUTSCHLAND 
SCHWEIZ ĈSTERREICH 


B 87002 


49. JAHRGANG 
C 8.90 CHF 10.90 


DEZEMBER 

12/2017 


MŭnzenRevue 


international coin trend journal 


Aktuell: 

Winter-Weihnachts- 
Landschaft in Kanada 



WISSENSW.ERTES 


Rene de Saussure, 

der „Erfinder des 
universellen Celdes" 

Stelo-Munzmedaille zur 

150. Wiederkehr seines Geburtstages 


R enĉ dĉ Sau>suic vvnrdc am 
,17. Marz 1868 in Gcnl 
gcb<5rcn. Nach dcm Siudium 
dcr Spradnvtsvcnschaft und 
Mathcrmtik verfasste ct scin 
vvichtigMCi \Xcrk ^Cbcr dic 
Wortbildung im Esperanco“. 
Scin Brudcr Fcrdinand dc 
Saus5iirc war dcr Begriinder 
dcT modemen L.inguistik. 

1907 |>ubli7icrr< Kcnĉ dc 
Saussuic das Pmjckc cincr uni- 
vcrscllcn \Vahrung, dic cr 
„Spcsmilo l ' rumntc Au* dcrn 
franzosivchcn Vt ort „csj>ĉcc' 1 
leitete er .,spcMi“ ab. Mil bc- 
dcutci 1000. Man untcrschicd 
Spcsmilo (Sm), spcsccnto (Sc) 
und spcsdcko (Sd). DicK’ 
Vtahrung vvurdc ofTiucll von 
cinigen britischen und 
Si Invei/er Banken vcnvcndcc. 
Aufverdcm vvurdc dtc ĉckban- 
ko Espcrantisra gcgrŭndct. 

Dcr Spcsmilo hatte den 
Wcrt von 0,733g teincm 
Gold und konnce wcgcn dcr 
Gtildbindung lcichr in andcrc 
Walirungcn umgcrcchnct 
\vcrdcn 1 Sm = 2 Bntisehc 
Schillingc = I Russivchcr Ru* 
bel - 0,S US-Dollau - 2.5 
Schvvei/ci odcr Franzbsischc 
Frankcn = 2,5 Spanischc Pcsc- 
tcn. 


1942 wurdc in dcn Nkrdcr- 
landen dic Univcrsala Ligo gt- 
grŭndet Di«e Ofganisation 
tr.u fur die inrernationalc Vcr- 
stiindigung und cinc universcl- 
lc Wahnmg cin. Der Name 
dicscr Wahrung ist der Stelo 
(Steru; Mebr/ahl Steloj). 1959 
vv urden Mŭn/ Mcdailkn zu 1. 
5 und 10 Stdoj gcpragt, l%5 
folgtcn drci Variantcn cincr 
25-Stdoj-Mŭnzc. Aucb Pa- 
picrgdd wurde herausgegeben. 

1 )ie Sicloj cigncicn sieh schr 
gut vor allcm ftir dic Cbcrwci- 
sung von kicincrcn Bctriigcn 
im intcmationalcn Zahlungs- 
vcrkehr. Auth dirse Miin/en 
und Geldseheinv vvurden eifrig 
gevainmdt und sind hcutc schr 
gcsuchr. 

2012 grŭndctc /Vlbcrt Boon 
in Bclgien dic EspCfamoNu- 
mismatika Asocio. Die Mit- 
glicdschaft Ut kostcnfrci und 
kann bci bert.lMondtikyna.be 
bcanrragt werden Mitgliedcr 
crhaJtcn vicmial jahrlith k<is- 
tenlTei die /.eitvduift ,FUpc- 
ranta NumUmatiko* 

Im Nm cmbcr ^OPcnschicn 
crsimals cinc Stcloj-Mŭnzmc- 
daillc in Fcinsilber, Nominal 
100 Steloj, gepragt von dei 
Mitiue Ostcitcich AC». 



£We Munzen m 1 S m und 
beumders fene zu 2 Sm 
waten und sind bis heute 
begehrte Sammelobfehte un<t 
\erschwande/\ daher schneH au s der 
Zirkulation. fatu: hmrvmiiu 



10 SteJoj 1959, weltweiteŝ Zahiungsmittel innerhatb der 
Espcranto Gcscllschattcn. ĝcprŭgt in der Riĵkamunt Utrecht auf 
Vcraniossung dcr Espcranto Ligfl. /■«□. Muuc.. a A#«i)U,TWn OeufschUnd 
OmbM AuMtho 10 1 22. U»n 300?t f*< S99, 90 r«c, /.«hL^.pnu, M 

Urm 



tm htovombcr 2017 erschtcn erstmaia eine Steioĵ-Mdnzmedailte tn 
Feinsilbor. Hominnt 100 Steloj , Masse 1 Unze Feinsilber (31.1 £), 
Prel s 59 € inkJuntve Zusteilung. Gepragt von det Munze Oster- 
retch AG. Bosfirtfuntfcn: esperantoSchefto.at. 

Reagoj kaj konversacioj 


RETPOŜTO 

de vi por ni! 


08.10.2017 16:24 


Bonan tagon! 

Mi estas Sergeo Maksimov, esperantisto el Rusio. Mi interesiĝas pri numismatiko dum du 
jaroj. Okupante min pri moneroj (de mia kaj aliaj landoj) mi kun ĝojo ekkonis ke ekzistas 
ENA en la Jarlibro 2013. Trovante plie informon en la reto mi ekkonis ke eblas membriĝi en 
la Asocio, skribante la leteron al vi. Ĉu eblas fari tion? Mi kun ĝojo konatiĝos kun 
numismatoj el diversaj landoj kaj helpos al ĉiuj kiuj interesiĝas pri moneroj de mia lando. 
Dankon! 

Amike, 

Sergeo Maximov 


08.10.2017 18:31 


Kara Sergeo Maximov, 

Ni bonvenigas vin kiel 83an membron de ENA. La membriĝo kaj la revuoj estas senpagaj. Ne 
ekzistas surpapera revuo! 

Aldone ni sendas al vi la tri numerojn de la 4a jarkolekto. Sekve vi ricevos ankoraŭ la tri jam 
aperintajn jarkolektojn (12 numerojn). Bonvolu konfirmi la ricevon de la tuto. La venonta 
revuo (J4N4) aperos je lafino de oktobro 2017. 

Dankon pro via aliĝo kaj agrablan legadon. Viaj reagoj, komentoj kaj aldonoj estas ege 
bonvenaj! 

Vi skribas, ke vi pretas informi ENA-n pri medaloj el via lando. Nekredeble, sed ĝis nun ni ne 
trovis esperantajn medalojn el via lando, nek el Sovetunio, nek el Ruslando. Laŭ mi devas 
ekzisti almenaŭ kelkaj! Do viaj informoj povus riĉigi nian konon pri rusaj esperantaj medaloj 
kaj aliaj numismatikaĵoj. Dankon anticipepro via kunlaboro! 

Ĉar vi estas nia unua kaj nura membro el Rusio, ni esperas ke vi povos varbi aliajn 
samideanojn en via regiono kaj lando. Dankon! 

Numismate kaj amike, 

Bert Boon 

11.10.2017 17:41 


Estimata S-ro Schweizer, 

Mi petas vin trovi por mi portreton, bildon aŭ foton de la en Dresdeno naskiĝinta skulptisto 
Friedrich Moritz Brodauf (1872-1939). Mi vane serĉis en la Reto. 

Brodauf estis la kreinto de la probable plej malnova medalo pri doktoro Zamenhof (1909). 
Pri tiu medalo mi estas verkanta artikolon por la rubriko ‘Moneroj & Medaloj ” de la revuo 
“Esperanta Numismatiko ”. Prefere mi laŭkutime aldonas foton de la artisto al la artikolo. 

Mi evidente volas kompensi la eventualajn kostojn de via serĉlaboro por mi. 

Mi jam antaŭe sincere dankas vin pro la legado de mia petletero. 

Altestime kaj numismate, 

mag. Bert Boon/ Belgio 


16.10. 2017 0:09 

Estimata S-ro Bert Boon, 

ni vidos kaj respondos en novembro. Ĝis tiam ni estas for de Dresdeno en Prago. 

Hubert Schweizer 

16.10.2017 0:24 

Estimata S-ro Schweizer! 

Dankon, tute ne urĝas! Mi deziras agrablajn vojaĝon kaj restadon! 

Samideane, 

Bert 


11.10.2017 13:30 


Kara amiko Jozefo! 

Denove jam pasis preskaŭ tri monatoj post miaj lastaj retmesaĝoj al vi. Apenaŭ kredeble, ke 
baldaŭ la kvara jarkolekto (kaj entute 16 numeroj!) estos kompleta! 

Mi do ree petas vian ege aprezatan helpon per provlego de la nova numero. Ne urĝas, ĉar ni 
dissendos la korektitan version nur je lafino de oktobro. 

Mi jam nun kore dankas vin kaj esperas renkonti vin venontan jaron dum la UK en Lisbono. 
Amike kaj numismate, 

Bert 


19.10.2017 11:19 


Kara Bert, 

jen la nova ENA-revuo kun miaj korektoproponoj. 

Por mi tre gravas la unueca aspekto de la revuo, tial mi refoje rekomendas al vi kaj Vivienne 
uzi la normon "Monato-konvencioj", kiun mi nun kunsendas. Bedaŭrinde en Esperantujo 
ekzistas pluraj "normoj", tamen se oni volas esti konsekvenca, oni uzu nur unu. Tial estus tre 
bonvene sekvi konsekvence la vaste konatan kaj uzatan Monato-konvenciojn. 

Aliĝante al la "reformproponoj" de Elda Doerfler, mi rekomendus citi nur la vere gravajn kaj 
esencajn tekstopartojn de la retmesaĝoj. Pri dankoj kaj salutoj verŝajne malmultaj homoj 
scivolas. Tiel oni povus pli unuecigi kaj konformigi la retmesaĝojn al la revua aspekto kaj 
samtempe senbalastigi ĝin. 

Amike salutas vin Jozefo 


21.10.2017 11:43 

Karaj Jozefo! 

Kroman dankon pro la sendo de la MONATO-konvencioj. Ekde nun ni uzos ilin kiel gvidilon 
por la revua tipografio. 

Amike kaj numismate 

Bert 


16.10.2017 15:23 

Kara Bert! 

Jen letero el la nova, tre vizitinda historia muzeo en Frankfurt am Main. Ĝi remalfermiĝis la 
sepan de oktobro 2017 post 10-jara alikonstruado. 

Tie ili konas la „Esperanto-monon“! 

Salutas Walter 

16.10.2017 23:26 


Kara amiko! 

Vi ja scivolemigis min koncerne la muzeon. Kiujn esperantajn monerojn vi tie vidis? Ĉu ili 
ankaŭposedas Esperantajn medalojn? 

Tute alia afero...ĉu vi jam konsciis, ke via eksterordinara 100 steloj-pagomedalo estas la 
unua Esperanta numismatika artefakto en la historio de Aŭstrio kaj krome la unua aŭstria 
numismatika artefakto en la historio de Esperanto? Almenaŭ mi ĝis nun ne trovis alian, 
ankaŭ ne en la broŝuroj de Hans Jankowski, laŭ mi ankaŭ vera pioniro de la esperanta 
numismatiko! 

Gis baldaŭa reskribo. 

Amike, 

Bert 

18.10.2017 14:24 

https://commons.wikimedia.Org/wiki/Category:Stelo 
Salutas Walter 

31.10.2017 9:16 

Kara Bert! 

Ĵus mi ricevis 400-paĝan katalogon de la Viena aŭkciejo Dorotheum „Moneroj kaj Medaloj“. 
Sur paĝo 361 aperas bildoj de la nova 100-stela arĝenta monero-medalo. 

La aŭkcio okazosĵaŭde, la 16an de novembro 2017 ekde la 14a horo. 

La aŭkcio rete: 

https://www.dorotheum.com/auktionen/aktuelle-auktionen/kataloge/list-lots/auktion/12826- 

munzen-medaillen-und-papiergeld.html 

Enmetu: Esperanto 

Pliaj informoj: 

https://www.dorotheum.com/ueber-uns/das-unternehmen.html 
michael.beckers @dorotheum.at 
norbert.helmwein @ dorotheum.at 
Mi kunsendas du fotojn. 

Salutas Walter 


Mag. Walter KLAG 
Journalist und Herausgeber 

Fachdelegierter des Esperanto-Weltbundes fur Numismatik. Neu: 1 Unze Feinsilber, 59 € 


27.12.2017 14:55 

La stelo-mono vivas! 

La 9-a Junulara Esperanto-Semajno JES okazas de la 

26-a de decembro 2017 ĝis la 2-a de januaro 2018 en Szczecin (Pollando). 

Tie oni povas pagi per steloj, la mono de la Esperanto-komunumo. 

Tiu evento estas unu el multaj internaciaj kongresoj, dum kiu oni povas pagi per steloj. 

Aktuale oni uzas monerojn el plasto, kies nominalo estas unu, tri kaj dek steloj. Ili pregiĝis 
2012, la eldonkvanto estas po 3000. 

En Wikipedia commons oni povas admiri 32 bildojn de stelo-moneroj: 
https://commons.wikimedia.Org/wiki/Category:Stelo 
La iniciatoro de la universala mono estis la sviso Rene de Saussure: 
https://eo.wikipedia.org/wiki/Ren%C3%A9 de Saussure 

https://en.wikipedia.org/wiki/Ren%C3%A9 de Saussure 

Okaze de lia 150a naskiĝdatreveno aperisĵus 100-stela arĝenta monero. 

Alkroĉita: stelo-tabelo 

Salutas Mag. Walter Klag, Vieno, Aŭstrio, Eŭropa Unio, esperanto@chello.at 
Postrimarko 1: Mi ĝojus pri eventuala komentario aŭ korekto. 

Postrimarko 2: Haveblas senpaga dulingva broŝuro (germana-esperanta) pri la temo. Se vi 
volas havi ĝin, sciigu al mi vian poŝtan adreson. 

STELO-TABELO 2018 01 


Nominalo 

Materialo 

Maso 

Dia-metro 

Jaro 

Eldon- 

kvanto 

1 stelo 

Bronzo 

3,4 g 

20 mm 

1959 1 

10 000 

5 steloj 

Latuno 

5,0 g 

23 mm 

1959 1 

10 000 

10 steloj 

Cu-Ni 

9,0 g 

28 mm 

1959 1 

10 000 

25 steloj 

Cu-Ni 75-25 

19 g 

37 mm 

1965 

1000 

25 steloj 

Ag 0,900 

25 g 

37 mm 

1965 

5000 

25 steloj 

Au 0,983 

50 g 

37 mm 

1965 

10 

1 stelo 

Plastoruĝa 

0,8 g 

23 mm 

2012 

3000 

3 steloj 

Plastoflava 

0,9 g 

25 mm 

2012 

3000 

10 steloj 

Plastoverda 

1,3 g 

29 mm 

2012 

3000 

100 steloj 

Ag 0,999 2 

31,1 g 

1 unco 

37 mm 

2018 3 

1000 

50 steloj 4 

Ag 0,999 2 

15,6 g 

Vi unco 

34 mm? 

2019? 

1000? 

10 steloj 4 

5 steloj 4 

1 stelo 4 

Nordia oro 

1 unco 

Vi unco 
'A unco 

38 mm? 

35 mm? 

32 mm? 

2020? 

1000? 


Ag = arĝento, Au = oro, Cu = kupro, Ni = nikelo, g = gramo. 

Nordia oro ne estas oro, sed alojo el 89 % Cu, 5 % Al, 5 % Zn kaj 1 % Sn. 
La 10-, 20- kaj 50-eŭrocendaj moneroj konsistas el nordia oro. 

Rimarkoj kaj korektoj bonvolu sendi al esperanto @ chello. at 


'Pregitaj en la jaro 1960 

2 La monero konsistas el 999/1000 da Ag, pro la leĝa situacio en Aŭstrio la Ag-stampo estas 
925. 

3 Pregita en la jaro 2017 

4 Projektoj 

28.12.2017 17:33 


Saluton Walter! 

Ĉu vi intencas uzi buston por la 50-stelo? Mi posedas belajn ne-kolorajn fotojn sur poŝtkartoj 
de Julia Isbrŭcker kaj de Andreo Cseh. 

Gis reskribo! 

Bert 

28.12.2017 18:06 


Estas du problemoj: monero-medalo kun busto aŭ kapo kostas multe pli, kaj la rezulto estas 
ofte ne kontentiga. Tial mi rezignis ĉe la 100-stelo pri kapo. 

La stampiloj - vidu la alkroĉitan foton - kostis 3348 €, kun kapo eventuale la duoblon. Oni 
devas fari gipsmodelon kaj tiel plu. 

Mi ne havas patenton eldoni tiajn pregaĵojn kaj mi tre ĝojus, se ankaŭ aliaj aktivus tiukampe. 
Nun mi atendas, ĝis la duono de la kapitalo estas reveninta. 

Kore Walter 


08.01.2018 15:44 


Kara Bert, 

dankon pro via intereso. Dank al firmao en Belgio ni povis akiri 3.000 verdajn 
"plastmedaletojn" (Herzberg - la Esperanto-urbo) kun verda stelo. 

Bronzaj medaloj momente ne plu eblas, ĉar sinjoro Gŭttler estas jam maljuna kaj tre malsana, 
bedaŭrinde. 

Ĉu vi foje vizitos nin? Ni povos havi specialan fakseminarion, ankaŭ por klerigaj celoj. 

Kiu/j dato/j taŭgos por vi ? Ĉu ekzemple komence de oktobro 2018? 

Intertempe niaj kolektajoĵ ja ankaŭ kreskis kaj ni preparas nemalmultajn fakarkivaĵojn. 
Gratulon pro via konstanta esplorlaborado! 

Amike salutas 
Petro kaj Zsofia 

08.01.2018 18:10 


Karaj Zsofia kaj Petro! 

Unuavice multan dankon pro via rapida respondo. Vere taŭga iniciativo de vi ambaŭ kaj efika 
reklamilo por via agado en Herzberg! Mi tutkore gratulas! 

En 2018 Vivi kaj mi vizitos Lisbonon kaj partoprenos evidente en la 103a UK. Plie ni 
gastigos geamikan familion el la najbareco de Karlsruhe (Otigheim) en oktobro aŭ novembro. 
Do en nia aĝo tio sufiĉos por unu jaro! 

Tamen, ni jam priparolis la eblecon viziti denove vian belegan kaj etosagrablan urbon, eble en 
septembro 2019, kiam ĉe vi la vetero estas kutime ankoraŭ bela. Kompreneble mi estus preta 
prelegi kun lumbildoj pri la esperanta numismatiko kaj la projektoj de ENA. 

Vi scivolemigas min koncerne viajn novajn kolektaĵojn, ĉefe pri novaj numismatikaĵoj. 

Mi bedaŭras, ke sinjoro Gŭttler fartas malbone. Se eble bonvolu saluti la geedzojn Guttler kaj 
deziri al li baldaŭan resaniĝon. Liaj kvin medaloj en mia vitroŝranko ĉiun tagon karesas miajn 
okulojn! 

Amike kaj numismate, 

Vivi kaj Bert 


☆☆☆☆☆☆☆☆☆☆ 

Auktion: 16.11.2017 


o Beobachten 

KONTAKT 


SUCHE 


myDOROTHEUM 


Palais Dorotheum 

1010 Wien, Dorotheergasse 17 




Benutzername / E-Mail 


Tel. +43-1-515 60-0 

Fax+43-1+515 60-443 

E-Mail kundendienst@dorotheum.at 

Q Q 0 Q 


Nutzungsbedingungen/Datenschutz 

AGB 

Impressum 

Sitemap 

Karriere 

EU Online-Streitbeilegung 
FAQ 


Passwort 
Angemeldet bleiben 


Anmelden 


Jetzt kostenlos registrieren 

PacciAirvrt imrnaccon? 


Kun danko al nia membro Walter Klag! 


18.12.2017: 100 steloj en la angla: https://steemit.eom/esperanto/@iohano/esperanto-money 

Ankaŭ sendita de Walter Klag 



Esperanto - amiko ► Openbaar 


2 d 


Okaze de lal 50-a naskiĝdatreveno de Rene de Saussure en la 2018 aperos la 
nova arĝenta monero "ESPERANTO -100 STELOJ". Ĝin pregos la Aŭstria 
monfarejo Mŭnze Osterreich. 

https://eo.wikipedia.org/wiki/Ren%C3%A9_de_Saussure 


Vertalen 



STEILOJ 


UNUUNCODAPURA 

h, S! A RĜENTO 999 


CENT 

STELOJ 






^ Honderdste Gedenkdag 


yy 

[II 

van L. L. Zamenhofs 


=L overlijden 



Herdacht onder auspicien van de Unesko 


Kun danko al nia membro Herman Deceuninck! 

Esperanto-Kongresoj por gejunuloj 


Internacia Junulara Kongreso IJK 



Somera Esperanto- 

Studado 

SES 

Junulara Esperanto-Semajno 
JES 

Klaĉ-Kunveno Post-Somera 
KKPS 



NT 0 

m i* 


Franca Esperanto- 

Semajno 

Terure 

Organizita 

FESTO 



1 eŭro = 4,147 steloj. 

Dum kelkaj el tiuj eventoj oni kalkulas per steloj 

Kontribuaĵo de Walter Klag 

Varbilo por ENA! 


Karaj membroj! 

Bonvolu fojfoje dissendi la suban tekston al plejeble multaj gesamideanoj, kies 
retadreson vi konas. Nur tiel la nombro de ENA-anoj povos daŭre kreski. Via subteno 
estas bezonata! Ni anticipe dankegas vin! 

Bert 


Kara samidean(in)o, 


Pro la ĝis tiam kompleta manko de tia projekto, estis fondita en 2013 la probable ununura 
fakgrupo “Esperanto-Numismatika Asocio” (ENA) kun revuo “Esperanta Numismatiko” en la 
historio de Esperanto. 

La instiga kialo estis la konstato, ke en Esperantujo la propra trezoro je moneroj kaj medaloj 
estas apenaŭ konata, eĉ ne en la vasta rondo de kolektantoj. Kaj tiuj, kiuj scias, ke vere 
ekzistas tiaj belaĵoj, supozas, ke ili estas kvante kaj kvalite tute malgravaj. Tial, unu el la ĉefaj 
celoj de la nova fakgrupo estas montri al la esperantistoj kaj al la cetera mondo, ke esperantaj 
numismatikaĵoj estas kolektindaj kaj nepre pristudendaj artefaktoj. Kroma celo estas plejeble 
baldaŭ kompili kaj eldoni katalogon kaj enciklopedian terminaron. 

La membro-kvanto de ENA kreskis dum nur kvar jaroj ĝis 83 individuaj membroj kaj 19 
esperantaj (kaj eĉ neesperantaj!) organizaĵoj, bibliotekoj, muzeoj kaj universitatoj, dise en la 
mondo. 

Agrable por vi estas sendube, ke la asocio ne havas estraron, do ankaŭ ne kasiston! 

Tial oni rajtas SENPAGE aliĝi (sufiĉas respondi: “Mi konsentas aliĝi”). Krome la NUR 
PERRETA revuo estas tute SENKOSTA! Kaj tio neniam ŝanĝiĝos! 

Post aliĝo, vi LAŬPETE tuj ricevos perrete ĉiujn jam aperintajn kaj senpete sekve ĉiujn 
aperontajn numerojn. (4 n-rojn jare). 

Nian anoncon vi trovos ankaŭ en la Jarlibro de UEA 2017 sur p. 67. Se vi deziras pliajn 
informojn, ne hezitu kontakti nin tiel: bert.boon@ skynet.be ! 

Vi rajtas unue peti provnumeron! 

Kun numismataj kaj samideanaj salutoj, 

Bert Boon 

Iniciatoro de ENA, ĉefredaktoro de “Esperanta Numismatiko” 

